VIK HK féléves beszámolók

*2019/2020-as őszi félévében végzett munkájukról*

# Elnöki

A HK mozgalmas félévet tudhat maga mögött. Ebben az időszakban pár apróbb poszt váltást leszámítva, nem történt jelentős változás a Képviselők személyében.

A félév során a Képviselet kiemelt feladata volt a TVSZ, TJSZ Kollégiummal rendszerrel kapcsolatos Kancellári utasítás, HÖK ASZ változásaival való foglalatoskodás. Ezen felül változás történt mind a Karunk vezetőségében, mind pedig az EHK elnökének személyében. Az új vezetés alatt a kari bizottsági munka felélénkült. További kiemelt feladat az egyes mintatantervek felülvizsgálata, illetve a Bprof képzés első követése és a tapasztalatok levonása.

A HK az állandó és eseti feladatit megfelelően ellátta.

Tanulmányi Munkacsoport

A Tanulmányi Munkacsoport a félévben rendszeresen ülésezett, melyeken megbeszéltük az aktuális témákat, a bizottsági ülések témáit és kezeltük az eseti szituációkat. A problémás esetekben felkerestük az érintett oktatókat, hogy minden esetben a hallgatók számára megfelelő módon kerüljenek megoldásra.

A munkacsoport rendszeresen válaszolt a hallgatói megkeresésekre, több mint 300 levelet válaszoltunk meg tanulmanyi@-on és közel ugyanennyit egyéb fórumokon. A vizsgarend, illetve a ZH rend véleményezését is elvégezte a munkacsoport, az észrevételeket továbbította a Kar felé, így azok beillesztésre kerültek a végleges vizsgarendbe. A bizottsági üléseken (Oktatási, Mérnökinformatikus, Villamosmérnöki, Gazdaságinformatikus, Egészségügyi mérnök és Kari Tanulmányi) képviseltük a hallgatói érdekeket, támogattuk az előremutató változásokat és szabályozásokat. A hallgatók terhelését megkönnyítendő importálható órarendet készítettünk és próbafelvételit szerveztünk a záróvizsgázni készülő hallgatóknak.

A munkacsoport számos projekttel foglalkozott, mint a Mintatantervfelülvizsgálat, IMSc ösztöndíjak rendszere, Jegyzetek felülvizsgálata, MSc órarend tömbösítése vagy éppen a Demonstrátorok helyzete.

Juttatási Bizottság

A Juttatási Bizottság 2019 nyarán és szeptemberben a Rendszeres Szociális Ösztöndíj pályázat bírálásával foglalkozott. 15 bíráló összesen 1442 alkalommal bírálta elő a pályázatokat, 291 pályázat nyert elbírált, hiánytalan státuszt. Az időszak alatt 341 hallgatói levélre válaszoltunk a pályázattal kapcsolatban.

Elkésztettük az őszi félév tanulmányi ösztöndíj tábláit, valamint a korrekciós tábla is elkészült.

Pályázati Munkacsoport

A 2019/2020 tanév első félévében több pályázat is kiírásra került, Digitális segédanyag pályázat, Konzultációs ösztöndíj, Utazási- és konferencia pályázat, Khan Academy ösztöndíj, Sportösztöndíj, KBME ösztöndíj valamint VIKÖ pályázat. Sok pályázat érkezett, így sok ösztöndíjat is sikerült kiosztanunk a félév során. Ezen felül folyamatosan, minden hónapban foglalkoztunk a Közéleti és Képviseleti ösztöndíjakkal is.

A félév során még figyelmet fordítottunk a beszámolók automatizálásainak további elehetőségein, hogy ez is megkönnyítse a pályázók havi tevékenységeit.

Gazdasági terület

A gazdasági terület az elmúlt félévben komoly átakakuláson ment keresztül. A teljes működési rendszere, adminisztrálása változott, de ezáltal sokkal átláthatóbbá és nyomonkövethetővé vált. Így mindig rendezlekzésre tudott és állt mind a Hallgatói Képviselet, mind a KHB részére információátadás céljából. A következő költésekkel foglalkozott mind adminisztráció, mind kapcsolattartás és teljes nyomon követés szintjén:

* Tisztújítás nyereményjáték ajándékai
* Tavaszi HK tábor
* Nyári HK tábor
* 2018-as kari gólyatábori támogatás
* Két irodabeszer + papírrendelés
* Nyomtatások
* SSD-k beszerzése
* Schönherz QPA Sport Nap ki nem fizetett partner
* Tisztújító buli
* Simonyi Nyári Tábor szállás
* HK-s egyenpólók rendelése
* HK-s bögrék
* Régebbi keretátadások tisztázása
* KI keretátadás problémája
* Body és hetifőnökök takarítóeszközei
* KKO plakettek és a tanácsadói ajándék
* SCH Nyári Sport Tábor
* PR eszközök rendelése
* KFB-JB tábor
* Szoc. nyomtató bérlése
* Szoc. záró vacsora
* Őszi HK tábor
* Gólyabál
* Kari Tanulmányi Versenyek keretátadás
* Őszi Senior Tábor szállás
* Más kari vacsora
* Évérteklő vacsora
* Két januári HK-s csapatépülés
* Első-Másodéves Tábor
* Tanácsadók tábora

Emellett a terület folyamatosan együttműködött az EHK-val és minden onnan érkező feladatot ellátott.

PR Munkacsoport

A VIK HK PR munkacsoportja a 2019/20-as őszi félévben ellátta alapvető feladatai. Tájékoztatta a hallgatókat az aktuális eseményekről, határidőkről. A munkacsoport elsődleges feladata a félévben az volt, hogy a friss hallgatók körében népszerűsítse azt, hogy probléma esetén a HK-t keressék fel. Ennek első lépése a gólyatáboron való megjelenés volt stand formájában, ahol örömünkre nagyon sok ember fordult meg. Folytatást a tankörlátogatások jelentették. A BME nyílt nap keretein belül 3 standban PR-oltuk a leendő VIK-es hallgatóknak az egyetemet és karunkat. Folyamatban van a weboldal fejlesztése, frissítése, ennek látható előrehaladása, a dokumenumok menüpont új kinézete. A munkacsoport létszáma az előző félévhez képest a tavaszi képzésnek köszönhetően növekedett.

Utánpótlás Munkacsoport

A tavaszi félév februárjában tartottunk egy újonc képzést, mely során hét új emberrel bővült a képviseletben tevékenykedő emberek száma. A képzés tematikáján kicsit változtattunk a tavalyihoz képest, de továbbra is az volt a cél, hogy minél interaktívabb és tömörebb alkalmakat tartsunk.